Geir Ludvig Aasen Ouren

Geir Ludvig Aasen Ouren (født 26. august 1974 i Kristiansand) er en norsk skiløper som representerer Øvrebø IL. Han tok etternavnet da han giftet seg med Borghild Ouren (tidligere skiskytter).Aasen Ouren til topps Aftenposten

Ouren debuterte i verdenscupen i 2000. Hans beste individuelle plassering er en 5.-plass på 50 km fristil i Holmenkollen i 2006. De siste årene har han stått utenfor det norske landslaget i langrenn. Han har konkurrert i både klassisk stil og fristil, men han har de beste resultatene i sistnevnte stilart.

Han har også vært en ivrig deltaker i norske mosjonsløp, og i 2009 vant han Birkebeinertrippelen som er en sammenlagtkonkurranse bestående av Birkebeinerrennet, Birkebeinerrittet og Birkebeinerløpet. Videre har Aasen Ouren hevdet seg godt i motbakkeløp og kom på 6.-plass sammenlagt i Powerade Norgescup i motbakkeløp 2008.

Aasen Ouren er nå løper på langdistanselaget Team NPRO. Hans beste plassering på langløp er 6.-plass i König Ludvig Lauf, og en 7.-plass i Marcialonga. 

 Referanser 

 Eksterne lenker 


 Knallsterk sørlending, NRK
 Seier til Geir Ludvig Aasen Ouren, Radio Loland
 Lokale bedrifter hjelper Aasen Ouren, langrenn.com

Kategori:Norske langrennsløpere
Kategori:Personer fra Kristiansand kommune
Kategori:Norske motbakkeløpere
Kategori:Fødsler i 1974